Nyanggra Nyepi Nyepi ring Jagat Bali Nyepiang angga soang-soang diri Ngruruh sujati ring sajeroning ati Anggé ngulati luhuring pangapti Nginutin pamargi sané patut tur suci Ngulah sekancan bhuta lan bhuti Mangda nénten ngrubéda ring atmanastuti Sinah nemu sané mawasti budhi shanti pertiwi Pangapti parajana sami ring ibu pertiwi antuk pangrastiti Sami anggén bantang manah nyanggra nyepi IDG Trinandita